עין יעל

עין יָעֵל (ערבית: עין יאלו, וכך מופיע במפות המנדטוריות) הוא מעין בנחל רפאים, השוכן על יד גן החיות התנ"כי בירושלים. ; בעבר כונה על ידי תושבי השכונות הסמוכות "מעין עץ הברוש"). באתר התגלתה וילה רומית מפוארת. בשנת 1965, החליטה ועדת השמות הממשלתית לקרוא למקום בשם עין יַעַל. המקור לשם נובע מן המילה האחרונה שבהצהרת כורש - "יָעַל": ”מִי בָכֶם מִכָּל עַמּוֹ יְהוָה אֱלֹהָיו עִמּוֹ וְיָעַל” (ספר דברי הימים ב', פרק ל"ו, פסוק כ"ג) אלא שבפי העם השתרשה הצורה השגויה - עין יָעֵל וזאת למרות שטרם שזפה שם עין אדם בחיה מסוג יעל, בשנת 2006, החליטה ועדת השמות הממשלתית לשנות את שם המקום לשם עֵין אַיָּל (למרות שגם האייל לא נמצא באזור זה). השם העדכני לא התקבל בציבור או במערכת השילוט. בעין יעל נחשפה חווה חקלאית מתקופת הברזל II המאות 7-6 לפנה"ס. שטח האתר כ-40 דונם. האתר המשיך לשמש כחווה חקלאית עד סוף המאה ה-19. במרום האתר נובע מעין שמימיו שמשו להשקיית שורות של מדרגות חקלאיות. מעל לשכבה של זו נבנו מבנים של וילה רומית מפוארת המתוארכת על ידי הארכאולוג גרשון אדלשטיין למאה השנייה - שלישית לספירה. חווה מסוג זה מכונה בעולם הרומי "וילה רוסטיקה" (Villa Rustica). אחוזות חקלאיות ומבנים מפוארים היו מקובלים בכל האימפריה הרומית מאז המאה הראשונה. מהמבנה הרומי בעין יעל נחשפו הטריקליניום (אולם להארחת אורחים), לידו חדר מגורים וחדר נוסף. במדרגה השנייה נמצא בית מרחץ קטן ששימש את בעלי הבית. במדרגה נמוכה יותר נמצא בית מרחץ גדול בהרבה ששיטחו כ-200 מ"ר. בית מרחץ בגודל זה נחשב לבית מרחץ ציבורי. חדרי המבנה הרומי ובית המרחץ הציבורי רוצפו בפסיפס צבעוני וקירותיהם מכוסים פרסקו מעוטר דגמים גאומטריים. באחד החדרים התגלה פסיפס שעליו דמות "בן-ים" (פוסידון - אל הימים, האוקיינוסים, הסוסים ורעידות האדמה). בווילה נמצא מספר רב של לבנים ורעפים, שעל חלקם טביעות חותם של הלגיון העשירי פרטנסיס. מרבית הלבנים והרעפים נתגלו במפולת ההרס של המבנה ורק חלק קטן מן הלבנים נמצא באתרו, ברצפת בתי המרחץ. במדרגה השנייה, מעל לקירות של המבנים הרומיים נמצאו שרידים של אחוזה חקלאית שנבנתה בתקופה הערבית הקדומה (מאות 7-8). מסוף המאה ה-19 נמצא מבנה מגורים של משפחה יוונית שהתגוררה במקום. אתר עין יעל מפעיל מערך קורסים וסדנאות, מרכז לאמנות עכשווית בטבע ומרכז לטבע תרפיה עם אוכלוסיות בסיכון ובעלי צמי"ד. רצח אורי אנסבכר ראפע אבו ריא ומיגל ויסמן, ירושלים, עין יעל (א), חדשות ארכאולוגיות קז (1997), עמ' 94 הרלי שטרק, ירושלים, עין יעל (ב), חדשות ארכאולוגיות קז, (1997), עמ' 95 ג' אדלשטיין, עין יעל, חדשות ארכאולוגיות פט, 1987, עמ' 39-42 ג' אדלשטיין, עין יעל – 1987, חדשות ארכאולוגיות צב, 1988, עמ' 37-39 ג' אדלשטיין, וילה רומית בעין יעל, קדמוניות 3-4 (1993), עמ' 114-119. Edelstein, G., What's a Roman Villa Doing Outside Jerusalem?, BAR. 16.6 (1990), pp. 32-42 Yehudah Rapuano, Did Philip Baptize the Eunuch at Ein Yael?(הקישור אינו פעיל), BAR. 16.6 (1990), pp. 44-49 G. Edelatein, Y. Rapuano, Ain Yalu ('Ein Yael) (1986-1987), RB 96, no2, 1989, pp. 248-251 מדיה וקבצים בנושא עין יעל בוויקישיתוף אתר האינטרנט הרשמי של עין יעל רינה אבנר ושירלי שובל, ‏ירושלים, עין יעל, באתר "חדשות ארכיאולוגיות", 119 (2007) עין יעל - נספח ארכאולוגי לתוכנית מתאר מקומית ירושלים באתר רשות העתיקות מאמר על מגן הדוד בעין יעל האתר הרשמי של המוזיאון הפעיל "עין יעל" עין יעל (ירושלים, ישראל), דף שער בספרייה הלאומית רשימת שמות מאת ועדת השמות הממשלתית, ילקוט הפרסומים 5488, ד' בשבט התשס"ו, 2.2.2006, עמוד 1503 אדלשטיין ג, "וילה רומית בעין יעל", קדמוניות 3-4 (1993), עמ' 114-119. ; Edelstein, G., “What's a Roman Villa Doing Outside Jerusalem?” BAR. 16.6 (1990): 32-42